Álpénzügyőrt fogtak | Belföld - Magyarország hírei | Szeged - delmagyar.hu
Belföld - Magyarország hírei > Álpénzügyőrt fogtak
Álpénzügyőrt fogtak
2010.02.15. 12:35
Álpénzügyőrt fogtak el Tiszabercelen, a 34 éves nyírbogdányi nő ellen csalás miatt indult eljárás - közölte a rendőrség hétfőn.
A gyanúsított szombaton délelőtt egy tiszaberceli boltban, igazolványt felmutatva, pénzügyőrnek adta ki magát és megbírságolta az eladót - mondta Fülöp Gergely, a Szabolcs-Szatmár-Bereg megyei főkapitányság sajtószóvivője.
Az eladónő ötvenezer forintot tudott átadni azzal, hogy a büntetés többi részét később fizeti be. Valami mégis gyanús lett a sértettnek, mert arra kérte a nőt, hogy személyi igazolványt is mutasson, mire az elmenekült a helyszínről - mondta az esetről a százados.
A gyanúsítottat elfogták, de az általa felmutatott pénzügyőr-igazolványt és a boltostól átvett pénzt nem találták meg nála, azt vallotta, eldobta valahol.
2. flexsnake 2010. február 15. 19:16
„,,A gyanúsítottat elfogták, de az általa felmutatott pénzügyőr-igazolványt és a boltostól átvett pénzt nem találták meg nála, azt vallotta, eldobta valahol. "
Jaj de balek, ennyi erővel azt is mondhatta volna hogy a busz után futott. Gondolom azóta is négykézláb keresik a rendőrök a bizonyítékot.”
1. KolompárRómeó 2010. február 15. 13:02
„Teljesen mindegy, az ál- és valódi pénzügyőrök által beszedett pénzekből sem lát semmit a befizető.”
Családi erőszak: testével védte anyját egy 7 éves gyermek
Testével védte anyját egy hétéves gyermek verekedő apja ellen Tunyogmatolcson; a 39 éves férfit őrizetbe vette a rendőrség. Tovább olvasom